title: 2016 m. spalio 17 d. Komisijos įgyvendinimo reglamentas (ES) 2016/1832, kuriuo dėl visuomenės sveikatos reikalavimų, susijusių su liekanomis, iš dalies keičiami į Sąjungą importuojamų mėsos pusgaminių, mėsos gaminių ir apdorotų skrandžių, pūslių ir žarnų, taip pat šviežios naminių neporanagių mėsos veterinarijos sertifikatų pavyzdžiai, nustatyti sprendimuose 2000/572/EB ir 2007/777/EB bei Reglamente (ES) Nr. 206/2010 (Tekstas svarbus EEE)

text:
18.10.2016

               LT

               Europos Sąjungos oficialusis leidinys

               L 280/13

         KOMISIJOS ĮGYVENDINIMO REGLAMENTAS (ES) 2016/1832
   2016 m. spalio 17 d.
   kuriuo dėl visuomenės sveikatos reikalavimų, susijusių su liekanomis, iš dalies keičiami į Sąjungą importuojamų mėsos pusgaminių, mėsos gaminių ir apdorotų skrandžių, pūslių ir žarnų, taip pat šviežios naminių neporanagių mėsos veterinarijos sertifikatų pavyzdžiai, nustatyti sprendimuose 2000/572/EB ir 2007/777/EB bei Reglamente (ES) Nr. 206/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 9 straipsnio 2 dalies b punktą ir 4 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (2), ypač į jo 7 straipsnio 2 dalies a punktą,
   kadangi:

               (1)

               Komisijos sprendimu 2000/572/EB (3) nustatyti gyvūnų sveikatos ir visuomenės sveikatos veterinarinio sertifikavimo reikalavimai importuojant į Sąjungą tam tikrus mėsos gaminius iš trečiųjų šalių. Jame nustatyta, kad kartu su tokiomis siuntomis turi būti pateikiamas gyvūnų ir visuomenės sveikatos sertifikatas, sudarytas pagal to reglamento II priede nustatytą pavyzdį, (toliau – mėsos gaminių veterinarijos sertifikatas);

               (2)

               Komisijos sprendime 2007/777/EB (4) nustatyti gyvūnų ir visuomenės sveikatos reikalavimai, taikomi į Sąjungą importuojamoms mėsos gaminių ir apdorotų skrandžių, pūslių ir žarnų siuntoms. Jame numatyta, kad į Sąjungą gali būti importuojamos tik to reglamento III priede pateikto gyvūnų ir visuomenės sveikatos sertifikato (toliau – mėsos gaminių ir apdorotų prekių veterinarijos sertifikatas) pavyzdžio reikalavimus atitinkančios ir kartu su tokiu sertifikatu vežamos siuntos;

               (3)

               Komisijos reglamentu (ES) Nr. 206/2010 (5) nustatyti veterinarijos sertifikatų reikalavimai, taikomi į Sąjungą importuojamoms žmonių maistui skirtos šviežios arklinių šeimos gyvūnų mėsos siuntoms. Jame nustatyta, kad tokios siuntos gali būti importuojamos tik jei su jomis pateikiamas veterinarijos sertifikatas, parengtas pagal šviežios naminių neporanagių (Equus caballus, Equus asinus ir jų mišrūnų) mėsos, išskyrus smulkintą mėsą, veterinarijos sertifikato pavyzdį EQU, pateiktą to reglamento II priedo 2 dalyje („EQU sertifikatas“);

               (4)

               Tarybos direktyva 96/22/EB (6) draudžiama, be kita ko, importuoti iš trečiųjų šalių žmonių maistui skirtą mėsą arba produktus, gautus iš gyvūnų, kuriems buvo skirtos tam tikros medžiagos, įskaitant beta agonistus. Šia direktyva leidžiama importuoti gyvūnus, skirtus veisti, veislinius gyvūnus jų reprodukcinio laikotarpio pabaigoje arba jų mėsą iš trečiųjų šalių, galinčių suteikti garantijas, bent lygiavertes nustatytosioms toje direktyvoje ir nustatytas siekiant taikyti Tarybos direktyvos 96/23/EB (7) V skyriaus, kuriame aprašytos priemonės, kurių reikia imtis pažeidimo atveju, nuostatas;

               (5)

               Direktyvoje 96/23/EB nustatytos tam tikrų medžiagų ir jų likučių grupių gyvuose gyvūnuose ir gyvūniniuose produktuose kontrolės priemonės. Joje numatyta, kad žmonių maistui skerstinus gyvūnus ir gyvūninius produktus turi būti leidžiama importuoti tik iš tų trečiųjų šalių, kurių kontrolės planą yra patvirtinusi Komisija;

               (6)

               naminiai neporanagiai paprastai nėra auginami vien tik mėsos gamybai ir siunčiami skersti tik pasibaigus jų produktyvumo amžiui. Sąjungoje arklinių šeimos gyvūnai laikomi maistiniais gyvūnais, jeigu nėra negrįžtamai uždrausta jų skersti žmonių maistui pagal Europos Parlamento ir Tarybos direktyvą 2001/82/EB (8);

               (7)

               atlikus auditus kai kuriose trečiosiose šalyse, kuriose buvo nustatyta trūkumų, siekiant užtikrinti, kad būtų laikomasi Direktyvos 96/22/EB nuostatų, būtina sustiprinti garantijas dėl žmonių maistui skirtos šviežios arklinių mėsos, mėsos pusgaminių ir mėsos gaminių, taip pat iš jų pagamintų apdorotų skrandžių, pūslių bei žarnų importo, siekiant kontroliuoti medžiagas ir liekanų bei medžiagų grupes, nurodytas Direktyvos 96/23/EB I priede;

               (8)

               todėl mėsos pusgaminių veterinarijos sertifikatas, mėsos gaminių ir apdorotų prekių veterinarijos sertifikatas bei EQU sertifikatas turėtų būti iš dalies pakeisti taip, kad jais būtų suteiktos reikiamos garantijos, kad juose nurodytos prekės (jeigu jos pagamintos iš naminių neporanagių mėsos arba jų sudėtyje yra tokios mėsos) buvo pagamintos iš mėsos, kuri atitinka šviežios naminių neporanagių mėsos importo reikalavimus;

               (9)

               todėl reikėtų atitinkamai iš dalies pakeisti sprendimus 2000/572/EB ir 2007/777/EB bei Reglamentą (ES) Nr. 206/2010;

               (10)

               siekiant išvengti prekybos trikdžių, turėtų būti leidžiama pereinamuoju laikotarpiu importuoti į Sąjungą prekių siuntas, prie kurių pridėtas mėsos pusgaminių veterinarijos sertifikatas, mėsos gaminių ir apdorotų prekių veterinarijos sertifikatas bei EQU sertifikatas, išduoti pagal sprendimus 2000/572/EB ir 2007/777/EB bei Reglamentą (ES) Nr. 206/2010 iki šiuo reglamentu padarytų pakeitimų;

               (11)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Sprendimo 2000/572/EB pakeitimas
   Sprendimo 2000/572/EB II priedas iš dalies keičiamas pagal šio reglamento I priedą.
   2 straipsnis
   Sprendimo 2007/777/EB pakeitimas
   Sprendimo 2007/777/EB III priedas iš dalies keičiamas pagal šio reglamento II priedą.
   3 straipsnis
   Reglamento (ES) Nr. 206/2010 pakeitimas
   Reglamento (ES) Nr. 206/2010 II priedo 2 dalis iš dalies keičiama pagal šio reglamento III priedą.
   4 straipsnis
   Pereinamojo laikotarpio nuostatos
   1.   Pereinamuoju laikotarpiu iki 2017 m. kovo 31 d., mėsos pusgaminių siuntas, prie kurių pridėtas mėsos pusgaminių veterinarijos sertifikatas, išduotas pagal Sprendimo 2000/572/EB II priede pateiktą pavyzdį iki šiuo reglamentu padarytų pakeitimų, ir toliau leidžiama importuoti į Sąjungą, su sąlyga, kad tas sertifikatas buvo išduotas ne vėliau kaip 2017 m. vasario 28 d.
   2.   Pereinamuoju laikotarpiu iki 2017 m. kovo 31 d., mėsos gaminių ir apdorotų skrandžių, pūslių bei žarnų siuntas, prie kurių pridėtas mėsos gaminių ir apdorotų prekių veterinarijos sertifikatas, išduotas pagal Sprendimo 2007/777/EB III priede pateiktą pavyzdį iki šiuo reglamentu padarytų pakeitimų, ir toliau leidžiama importuoti į Sąjungą, su sąlyga, kad tas sertifikatas buvo išduotas ne vėliau kaip 2017 m. vasario 28 d.
   3.   Pereinamuoju laikotarpiu iki 2017 m. kovo 31 d., žmonių maistui skirtos šviežios arklinių mėsos siuntas, prie kurių pridėtas EQU sertifikatas, išduotas pagal Reglamento (ES) Nr. 206/2010 II priedo 2 dalyje pateiktą pavyzdį iki šiuo reglamentu padarytų pakeitimų, ir toliau leidžiama importuoti į Sąjungą, su sąlyga, kad tas sertifikatas buvo išduotas ne vėliau kaip 2017 m. vasario 28 d.
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 18, 2003 1 23, p. 11.

      (2)  OL L 139, 2004 4 30, p. 55.

      (3)  2000 m. rugsėjo 8 d. Komisijos sprendimas 2000/572/EB, nustatantis gyvūnų bei žmonių sveikatos reikalavimus ir veterinarinį sertifikavimą importuojant maltą mėsą bei mėsos gaminius iš trečiųjų šalių ir panaikinantis Sprendimą 97/29/EB (OL L 240, 2000 9 23, p. 19).

      (4)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).

      (5)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).

      (6)  1996 m. balandžio 29 d. Tarybos direktyva 96/22/EB dėl draudimo vartoti gyvulininkystėje tam tikras medžiagas, turinčias hormoninį ar tirostatinį poveikį, bei beta antagonistus ir dėl Direktyvų 81/602/EEB, 88/146/EEB ir 88/299/EEB panaikinimo (OL L 125, 1996 5 23, p. 3).

      (7)  1996 m. balandžio 29 d. Tarybos direktyva 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinanti Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB (OL L 125, 1996 5 23, p. 10).

      (8)  2001 m. lapkričio 6 d. Europos Parlamento ir Tarybos direktyva 2001/82/EB dėl Bendrijos kodekso, reglamentuojančio veterinarinius vaistus (OL L 311, 2001 11 28, p. 1).

      I PRIEDAS
      Sprendimo 2000/572/EB II priede pateikto mėsos pusgaminių, skirtų importuoti į Sąjungą iš trečiųjų šalių, veterinarijos ir tinkamumo žmonių maistui sertifikato pavyzdžio II dalyje „Tinkamumo žmonių maistui patvirtinimas“ įrašomas II.1.10. punktas:

                     „(2) [II.1.10.

                     jeigu jų sudėtyje yra iš naminių neporanagių gautos medžiagos, mėsos pusgaminiams gaminti naudota šviežia mėsa:

                                    arba (2)

                                 [buvo gauta iš naminių neporanagių, kurie iki pat skerdimo bent šešis mėnesius arba nuo gimimo, jeigu gyvūnai paskersti ne vyresni kaip šešių mėnesių, arba nuo importo kaip maistui skirtų arklinių šeimos gyvūnų iš Europos Sąjungos valstybės narės, jei gyvūnai buvo importuoti mažiau nei prieš šešis mėnesius iki skerdimo, buvo laikomi trečiojoje šalyje:

                                             a)

                                             kurioje naminiams neporanagiams:

                                                         i)

                                                         draudžiama skirti tirostatikų, stilbenų, stilbenų darinių, jų druskų ir esterių, 17β estradiolio ir esteriams būdingų savybių turinčių jo darinių;

                                                         ii)

                                                         leidžiama skirti kitų medžiagų, turinčių estrogeninį, androgeninį ar gestageninį poveikį, ir beta agonistus tik:

                                                                     —

                                                                     terapiniam gydymui kaip apibrėžta Direktyvos 96/22/EB 1 straipsnio 2 dalies b punkte, kai gydymas skiriamas laikantis tos direktyvos 4 straipsnio 2 dalies nuostatų, arba

                                                                     —

                                                                     zootechniniam gydymui kaip apibrėžta Direktyvos 96/22/EB 1 straipsnio 2 dalies c punkte, kai gydymas skiriamas laikantis tos direktyvos 5 straipsnio nuostatų, ir

                                             b)

                                             kuri bent šešis mėnesius iki gyvūnų skerdimo turėjo liekanų ir medžiagų grupių, nurodytų Direktyvos 96/23/EB I priede, kontrolės planą, į kurį įtraukti arklinių šeimos gyvūnai, gimę ir importuoti į trečiąją šalį, ir kuris patvirtintas pagal Direktyvos 96/23/EB 29 straipsnio 1 dalies ketvirtą pastraipą;]]

                                    ir (arba) (2)

                                 [buvo importuoti iš Europos Sąjungos valstybės narės.]]“

      II PRIEDAS
      Sprendimo 2007/777/EB III priede pateikto veterinarijos ir tinkamumo žmonių maistui sertifikato tam tikriems mėsos produktams ir apdorotiems skrandžiams, pūslėms bei žarnoms, skirtiems siuntimui į Europos Sąjungą iš trečiųjų šalių, pavyzdžio II dalyje „Gyvūnų sveikumo patvirtinimas“ įrašomas II.2.10. punktas:

                     „(2) [II.2.10.

                     jei jų sudėtyje yra medžiagos, gautos iš naminių arklinių šeimos gyvūnų, šviežia mėsa, skrandžiai, pūslės ar žarnos, naudojamos mėsos gaminiams ir (arba) apdorotiems skrandžiams, pūslėms ir žarnoms gaminti,

                                 (2) arba

                                 [buvo gauta (-i) iš naminių arklinių šeimos gyvūnų, kurie iki pat skerdimo bent šešis mėnesius arba nuo gimimo, jeigu gyvūnai paskersti ne vyresni kaip šešių mėnesių, arba nuo importo kaip maistui skirtų arklinių šeimos gyvūnų iš Europos Sąjungos valstybės narės, jei gyvūnai buvo importuoti mažiau nei prieš šešis mėnesius iki skerdimo, buvo laikomi trečiojoje šalyje:

                                             a)

                                             kurioje naminiams arklinių šeimos gyvūnams:

                                                         i)

                                                         draudžiama skirti tirostatikų, stilbenų, stilbenų darinių, jų druskų ir esterių, 17β estradiolio ir esteriams būdingų savybių turinčių jo darinių;

                                                         ii)

                                                         leidžiama skirti kitų medžiagų, turinčių estrogeninį, androgeninį ar gestageninį poveikį, ir beta agonistus tik:

                                                                     —

                                                                     terapiniam gydymui kaip apibrėžta Direktyvos 96/22/EB 1 straipsnio 2 dalies b punkte, kai gydymas skiriamas laikantis tos direktyvos 4 straipsnio 2 dalies nuostatų, arba

                                                                     —

                                                                     zootechniniam gydymui kaip apibrėžta Direktyvos 96/22/EB 1 straipsnio 2 dalies c punkte, kai gydymas skiriamas laikantis tos direktyvos 5 straipsnio nuostatų, ir

                                             b)

                                             kuri bent šešis mėnesius iki gyvūnų skerdimo turėjo liekanų ir medžiagų grupių, nurodytų Direktyvos 96/23/EB I priede, kontrolės planą, į kurį įtraukti arklinių šeimos gyvūnai, gimę ir importuoti į trečiąją šalį, ir kuris patvirtintas pagal Direktyvos 96/23/EB 29 straipsnio 1 dalies ketvirtą pastraipą;]

                                 (2) ir (arba)

                                 [buvo importuoti iš Europos Sąjungos valstybės narės.]“

      III PRIEDAS
      Reglamento (ES) Nr. 206/2010 II priedo 2 dalyje pateikto šviežios naminių neporanagių (Equus caballus, Equus asinus ir jų mišrūnų) mėsos, išskyrus smulkintą mėsą, veterinarijos sertifikato pavyzdžio EQU II dalyje „Tinkamumo žmonių maistui patvirtinimas“ II.1.7 punktas pakeičiamas taip:

                     „II.1.7.

                     mėsa buvo gauta iš naminių neporanagių, kurie iki pat skerdimo bent šešis mėnesius arba nuo gimimo, jeigu gyvūnai paskersti ne vyresni kaip šešių mėnesių, arba nuo importo kaip maistui skirtų arklinių šeimos gyvūnų iš Europos Sąjungos valstybės narės, jei gyvūnai buvo importuoti mažiau nei prieš šešis mėnesius iki skerdimo, buvo laikomi trečiojoje šalyje:

                                 a)

                                 kurioje naminiams neporanagiams:

                                             i)

                                             draudžiama skirti tirostatikų, stilbenų, stilbenų darinių, jų druskų ir esterių, 17β estradiolio ir esteriams būdingų savybių turinčių jo darinių;

                                             ii)

                                             leidžiama skirti kitų medžiagų, turinčių estrogeninį, androgeninį ar gestageninį poveikį, ir beta agonistus tik:

                                                         —

                                                         terapiniam gydymui kaip apibrėžta Direktyvos 96/22/EB 1 straipsnio 2 dalies b punkte, kai gydymas skiriamas laikantis tos direktyvos 4 straipsnio 2 dalies nuostatų, arba

                                                         —

                                                         zootechniniam gydymui kaip apibrėžta Direktyvos 96/22/EB 1 straipsnio 2 dalies c punkte, kai gydymas skiriamas laikantis tos direktyvos 5 straipsnio nuostatų, ir

                                 b)

                                 kuri bent šešis mėnesius iki gyvūnų skerdimo turėjo liekanų ir medžiagų grupių, nurodytų Direktyvos 96/23/EB I priede, kontrolės planą, į kurį įtraukti arklinių šeimos gyvūnai, gimę ir importuoti į trečiąją šalį, ir kuris patvirtintas pagal Direktyvos 96/23/EB 29 straipsnio 1 dalies ketvirtą pastraipą;“


title: 2016 m. sausio 27 d. Komisijos įgyvendinimo reglamentas (ES) 2016/104 dėl leidimo naudoti Saccharomyces cerevisiae (MUCL 39885) preparatą kaip retesnių rūšių penimų ir pieninių atrajotojų pašarų priedą (leidimo turėtojas „Prosol SpA“) (Tekstas svarbus EEE)

text:
28.1.2016

               LT

               Europos Sąjungos oficialusis leidinys

               L 21/71

         KOMISIJOS ĮGYVENDINIMO REGLAMENTAS (ES) 2016/104
   2016 m. sausio 27 d.
   dėl leidimo naudoti Saccharomyces cerevisiae (MUCL 39885) preparatą kaip retesnių rūšių penimų ir pieninių atrajotojų pašarų priedą (leidimo turėtojas „Prosol SpA“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti Saccharomyces cerevisiae (MUCL 39885) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti Saccharomyces cerevisiae (MUCL 39885) preparatą kaip retesnių rūšių penimų ir pieninių atrajotojų pašarų priedą, skirtiną prie priedų kategorijos „zootechniniai priedai“;

               (4)

               leidimas naudoti šį priedą kaip paršelių pašarų priedą jau buvo suteiktas Komisijos įgyvendinimo reglamentu (ES) Nr. 170/2011 (2), kaip melžiamų karvių ir arklių pašarų priedą – Komisijos įgyvendinimo reglamentu (ES) Nr. 1119/2010 (3), kaip paršavedžių pašarų priedą – Komisijos įgyvendinimo reglamentu (ES) Nr. 896/2009 (4) ir kaip penimų galvijų pašarų priedą – Komisijos įgyvendinimo reglamentu (ES) Nr. 1059/2013 (5);

               (5)

               Europos maisto saugos tarnyba (toliau – Tarnyba) 2015 m. liepos 9 d. priimtoje nuomonėje (6) padarė išvadą, kad siūlomomis naudojimo sąlygomis Saccharomyces cerevisiae (MUCL 39885) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnybos nuomone, ankstesnėse nuomonėse padarytas išvadas dėl veiksmingumo pagrindinių rūšių penimiems ir pieniniams gyvūnams galima ekstrapoliuoti retesnių rūšių penimiems ir pieniniams atrajotojams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

               (6)

                  Saccharomyces cerevisiae (MUCL 39885) preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 27 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  2011 m. vasario 23 d. Komisijos reglamentas (ES) Nr. 170/2011 dėl leidimo naudoti Saccharomyces cerevisiae MUCL 39885 kaip nujunkytų paršelių pašaro priedą ir kuriuo iš dalies keičiamas Reglamentas (EB) Nr. 1200/2005 (leidimo turėtojas – Prosol SpA) (OL L 49, 2011 2 24, p. 8).

      (3)  2010 m. gruodžio 2 d. Komisijos reglamentas (ES) Nr. 1119/2010 dėl leidimo naudoti Saccharomyces cerevisiae MUCL 39885 kaip melžiamų karvių ir arklių pašarų priedą ir kuriuo iš dalies keičiamas Reglamentas (EB) Nr. 1520/2007 (leidimo turėtojas – Prosol SpA) (OL L 317, 2010 12 3, p. 9).

      (4)  2009 m. rugsėjo 25 d. Komisijos reglamentas (EB) Nr. 896/2009 dėl leidimo naudoti Saccharomyces cerevisiae MUCL 39885 kaip paršavedėms skirtą pašarų priedą (leidimo turėtojas – Prosol S.p.A.) pagal naują paskirtį (OL L 256, 2009 9 29, p. 6).

      (5)  2013 m. spalio 29 d. Komisijos įgyvendinimo reglamentas (ES) Nr. 1059/2013 dėl leidimo naudoti Saccharomyces cerevisiae MUCL 39885 kaip penimų galvijų pašarų priedą, kuriuo iš dalies keičiamas Reglamentas (EB) Nr. 492/2006 (leidimo turėtojas – bendrovė „Prosol SpA“) (OL L 289, 2013 10 31, p. 30).

      (6)  EFSA Journal 2015; 13(7):4199.

      PRIEDAS

                  Priedo identifika-vimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiau-sias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  KSV/kg visaverčio 12 % drėgnio pašaro

                     Zootechninių priedų kategorija. Funkcinė grupė: žarnyno floros stabilizatoriai

                  4b1710

                  „Prosol SpA“

                     Saccharomyces cerevisiae (MUCL 39885)

                     Priedo sudėtis

                     Saccharomyces cerevisiae (MUCL 39885) preparatas, kurio sudėtyje yra ne mažiau kaip
                  1 × 1010 KSV/g priedo
                  Kieto pavidalo

                     Veikliosios medžiagos apibūdinimas

                     Saccharomyces cerevisiae (MUCL 39885) gyvybingos ląstelės

                     Analizės metodas
                      (1)

                  Skaičiavimas: išpylimo ant plokštelės metodas naudojant chloramfenikolio gliukozės mielių ekstrakto agarą (EN 15789:2009)
                  Identifikavimas: polimerazės grandininės reakcijos (PGR) metodas

                  Retesnių rūšių penimi atrajotojai

                  —

                  4 × 109

                  —

                              1.

                              Priedo ir premikso naudojimo taisyklėse nurodyti laikymo sąlygas ir stabilumą granuliuojant.

                              2.

                              Sauga: tvarkant produktą reikia dėvėti saugos akinius ir pirštines.

                  2026 m. vasario 17 d.

                  Retesnių rūšių pieniniai atrajotojai

                  2 × 109

         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2015 m. vasario 19 d. Komisijos įgyvendinimo reglamentas (ES) 2015/272, kuriuo iš dalies keičiamas Įgyvendinimo reglamentas (ES) Nr. 612/2013 dėl ūkinės veiklos vykdytojų ir akcizais apmokestinamų prekių sandėlių registro tvarkymo, susijusių statistinių duomenų ir ataskaitų teikimo pagal Tarybos reglamentą (ES) Nr. 389/2012 dėl administracinio bendradarbiavimo akcizų srityje

text:
20.2.2015

               LT

               Europos Sąjungos oficialusis leidinys

               L 47/10

         KOMISIJOS ĮGYVENDINIMO REGLAMENTAS (ES) 2015/272
   2015 m. vasario 19 d.
   kuriuo iš dalies keičiamas Įgyvendinimo reglamentas (ES) Nr. 612/2013 dėl ūkinės veiklos vykdytojų ir akcizais apmokestinamų prekių sandėlių registro tvarkymo, susijusių statistinių duomenų ir ataskaitų teikimo pagal Tarybos reglamentą (ES) Nr. 389/2012 dėl administracinio bendradarbiavimo akcizų srityje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 2 d. Tarybos reglamentą (ES) Nr. 389/2012 dėl administracinio bendradarbiavimo akcizų srityje ir panaikinantį Reglamentą (EB) Nr. 2073/2004 (1), ypač į jo 22 straipsnį,
   kadangi:

               (1)

               reikėtų užtikrinti, kad registruoti gavėjai arba įgaliotieji sandėlio savininkai negalėtų melagingai teigti, jog jiems pagal Tarybos direktyvos 2008/118/EB (2) 17 straipsnio 2 dalį leista gabenti akcizais apmokestinamas prekes, kurioms taikomas akcizų mokėjimo laikino atidėjimo režimas, į tiesioginio pristatymo vietą;

               (2)

               registruoti siuntėjai ir įgaliotieji sandėlio savininkai, naudodamiesi Reglamento (ES) Nr. 389/2012 19 straipsnio 4 dalyje nurodytu centriniu registru, turėtų turėti galimybę patikrinti, ar registruoti gavėjai arba įgaliotieji sandėlio savininkai tokį leidimą yra gavę;

               (3)

               todėl Komisijos įgyvendinimo reglamentas (ES) Nr. 612/2013 (3) turėtų būti atitinkamai iš dalies pakeistas;

               (4)

               būtina nustatyti deramą laikotarpį, kad Komisija galėtų įgyvendinti Reglamento (ES) Nr. 389/2012 19 straipsnio 1 dalyje nurodyto ūkinės veiklos vykdytojų ir akcizais apmokestinamų prekių sandėlių registro pakeitimus;

               (5)

               šiame reglamente numatytos priemonės atitinka Akcizų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 612/2013 6 straipsnio 3 dalies a punktas papildomas iv papunkčiu:

                  „iv)

                  informacija apie ūkinės veiklos vykdytojo vaidmens kodą, rodanti, ar registruotam gavėjui arba įgaliotajam sandėlio savininkui pagal Direktyvos 2008/118/EB 17 straipsnio 2 dalį leidžiama gabenti akcizais apmokestinamas prekes į tiesioginio pristatymo vietą (I priedo 2 lentelėje nurodyta 2.3 duomenų grupė).“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. kovo 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 19 d.

            Komisijos vardu

            Pirmininkas

         Jean-Claude JUNCKER

      (1)  OL L 121, 2012 5 8, p. 1.

      (2)  2008 m. gruodžio 16 d. Tarybos direktyva 2008/118/EB dėl bendros akcizų tvarkos, panaikinanti Direktyvą 92/12/EEB (OL L 9, 2009 1 14, p. 12).

      (3)  2013 m. birželio 25 d. Komisijos įgyvendinimo reglamentas (ES) Nr. 612/2013 dėl ūkinės veiklos vykdytojų ir akcizais apmokestinamų prekių sandėlių registro tvarkymo, susijusių statistinių duomenų ir ataskaitų teikimo pagal Tarybos reglamentą (ES) Nr. 389/2012 dėl administracinio bendradarbiavimo akcizų srityje (OL L 173, 2013 6 26, p. 9).


title: 2012 m. birželio 18 d. Komisijos įgyvendinimo reglamentas (ES) Nr. 516/2012 dėl importo licencijų išdavimo pagal paraiškas, pateiktas per pirmąsias septynias 2012 m. birželio mėnesio dienas pagal Reglamentu (EB) Nr. 533/2007 leidžiamas naudoti paukštienos tarifines kvotas

text:
19.6.2012

               LT

               Europos Sąjungos oficialusis leidinys

               L 158/11

         KOMISIJOS ĮGYVENDINIMO REGLAMENTAS (ES) Nr. 516/2012
   2012 m. birželio 18 d.
   dėl importo licencijų išdavimo pagal paraiškas, pateiktas per pirmąsias septynias 2012 m. birželio mėnesio dienas pagal Reglamentu (EB) Nr. 533/2007 leidžiamas naudoti paukštienos tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   atsižvelgdama į 2007 m. gegužės 14 d. Komisijos reglamentą (EB) Nr. 533/2007, leidžiantį naudoti tarifines kvotas paukštienos sektoriuje bei nustatantį jų administravimo tvarką (3), ypač į jo 5 straipsnio 6 dalį,
   kadangi:

               (1)

               Reglamentu (EB) Nr. 533/2007 leista naudoti tarifines kvotas paukštienos sektoriuje.

               (2)

               2012 m. liepos 1 d.–rugsėjo 30 d. kvotos laikotarpio dalies importo licencijų paraiškose, pateiktose per pirmąsias septynias 2012 m. birželio mėnesio dienas, nurodytas kiekis tam tikrų kvotų atveju yra didesnis už tai daliai skirtą kiekį. Todėl kiekį, kuriam galima išduoti importo licencijas, reikėtų nustatyti pagal prašomam kiekiui taikomą paskirstymo koeficientą,

         PRIĖMĖ ŠĮ REGLAMENTĄ:
   1 straipsnis
   2012 m. liepos 1 d.–rugsėjo 30 d. laikotarpio dalies importo licencijų paraiškoms, pateiktoms remiantis Reglamentu (EB) Nr. 533/2007, taikomi šio reglamento priede pateikti paskirstymo koeficientai.
   2 straipsnis
   Šis reglamentas įsigalioja 2012 m. birželio 19 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 18 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 125, 2007 5 15, p. 9.

      PRIEDAS

                  Grupės Nr.

                  Eilės Nr.

                  1.7.2012-30.9.2012 laikotarpio dalies importo licencijų paraiškoms taikomi paskirstymo koeficientai
                  (%)

                  P1

                  09.4067

                  2,249919

                  P2

                  09.4068

                  83,471245

                  P3

                  09.4069

                  0,421587


title: 2013 m. rugpjūčio 12 d. Komisijos įgyvendinimo reglamentas (ES) Nr. 774/2013 dėl leidimo naudoti preparatą Lactobacillus kefiri DSM 19455 kaip pašarų, skirtų visų rūšių gyvūnams, priedą  Tekstas svarbus EEE

text:
13.8.2013

               LT

               Europos Sąjungos oficialusis leidinys

               L 217/30

         KOMISIJOS ĮGYVENDINIMO REGLAMENTAS (ES) Nr. 774/2013
   2013 m. rugpjūčio 12 d.
   dėl leidimo naudoti preparatą Lactobacillus kefiri DSM 19455 kaip pašarų, skirtų visų rūšių gyvūnams, priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateikta paraiška dėl leidimo naudoti preparatą Lactobacillus kefiri DSM 19455. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti preparatą Lactobacillus kefiri DSM 19455 kaip pašarų, skirtų visų rūšių gyvūnams, priedą, priskirtiną priedų kategorijai „technologiniai priedai“;

               (4)

               Europos maisto saugos tarnyba (toliau – Tarnyba) 2013 m. kovo 13 d. (2) nuomonėje padarė išvadą, kad siūlomomis naudojimo sąlygomis preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad tas preparatas pagerina siloso aerobinį stabilumą didindamas acto rūgšties susidarymą ir mažindamas siloso pH medžiagose, kurias lengva ir vidutiniškai sunku silosuoti. Tarnyba nemano, kad reikėtų nustatyti konkrečius stebėjimo po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               šio preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtus preparatus;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priskiriamą priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 12 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  EMST leidinys, 2013 m.; 11(4):3177.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  KSV/kg šviežios medžiagos

                     Technologinių priedų kategorija. Funkcinė grupė: siloso priedai

                  1k20742

                  —

                     Lactobacillus kefiri DSM 19455

                                 Priedo sudėtis

                              Preparatas Lactobacillus kefiri DSM 19455, kurio sudėtyje yra ne mažiau kaip 1 × 1010 KSV/g priedo.

                                 Veikliosios medžiagos apibūdinimas

                                 Gyvybingos Lactobacillus kefiri DSM 19455 ląstelės

                                 Analizės metodas
                                  (1)

                                          Pašarų priedo skaičiavimas: paskleidimo ant plokštelės metodas (EN 15787).

                                          Identifikacija: impulsinė lauko gelių elektroforezė (PFGE).

                  Visų rūšių gyvūnai

                  —

                  —

                  —

                              1.

                              Priedo ir premikso naudojimo taisyklėse nurodyti laikymo sąlygas.

                              2.

                              Mažiausia priedo dozė, kai priedas naudojamas atskirai nuo kitų į silosą dedamų mikroorganizmų: 5 × 107 KSV/kg šviežios medžiagos.

                              3.

                              Priedas naudojamas medžiagose, kurias lengva ir vidutiniškai sunku silosuoti (2).

                              4.

                              Sauga: tvarkant produktą rekomenduojama naudoti kvėpavimo takų apsaugos priemones ir mūvėti pirštines.

                  2023 m. rugsėjo 2 d.

         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Pašarai, kuriuos lengva silosuoti: > 3 % tirpių angliavandenių šviežioje medžiagoje. Pašarai, kuriuos vidutiniškai sunku silosuoti: 1,.5–3,0 % tirpių angliavandenių šviežioje medžiagoje. Kaip apibrėžta Komisijos reglamente (EB) Nr. 429/2008 (OL L 133, 2008 5 22, p. 1).


title: 2017 m. vasario 16 d. Komisijos įgyvendinimo reglamentas (ES) 2017/273, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
17.2.2017

               LT

               Europos Sąjungos oficialusis leidinys

               L 40/70

         KOMISIJOS ĮGYVENDINIMO REGLAMENTAS (ES) 2017/273
   2017 m. vasario 16 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 16 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  337,2

                  MA

                  110,8

                  TN

                  194,0

                  TR

                  130,7

                  ZZ

                  193,2

                  0707 00 05

                  MA

                  64,9

                  TR

                  183,3

                  ZZ

                  124,1

                  0709 91 00

                  EG

                  128,6

                  ZZ

                  128,6

                  0709 93 10

                  MA

                  54,7

                  TR

                  180,1

                  ZZ

                  117,4

                  0805 10 22 , 0805 10 24 , 0805 10 28

                  EG

                  47,0

                  IL

                  74,2

                  MA

                  50,9

                  TN

                  56,6

                  TR

                  76,3

                  ZZ

                  61,0

                  0805 21 10 , 0805 21 90 , 0805 29 00

                  EG

                  93,2

                  IL

                  123,2

                  JM

                  122,7

                  MA

                  93,3

                  TR

                  85,5

                  ZZ

                  103,6

                  0805 22 00

                  IL

                  112,1

                  MA

                  103,8

                  ZZ

                  108,0

                  0805 50 10

                  EG

                  82,4

                  TR

                  98,6

                  ZZ

                  90,5

                  0808 10 80

                  CN

                  128,2

                  US

                  103,9

                  ZZ

                  116,1

                  0808 30 90

                  CL

                  121,2

                  CN

                  112,8

                  ZA

                  127,0

                  ZZ

                  120,3

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2015 m. liepos 20 d. Komisijos įgyvendinimo reglamentas (ES) 2015/1192, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga terpenoidų mišinys QRD 460 ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
21.7.2015

               LT

               Europos Sąjungos oficialusis leidinys

               L 193/124

         KOMISIJOS ĮGYVENDINIMO REGLAMENTAS (ES) 2015/1192
   2015 m. liepos 20 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga terpenoidų mišinys QRD 460 ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 7 straipsnio 1 dalį 2011 m. rugsėjo 14 d. Nyderlandai gavo bendrovės „AgraQuest Inc.“ (dabar „Bayer CropScience AG“) paraišką dėl veikliosios medžiagos terpenoidų mišinio QRD 460 patvirtinimo. Pagal to reglamento 9 straipsnio 3 dalį Nyderlandai, kaip valstybė narė ataskaitos rengėja, 2011 m. spalio 4 d. pranešė Komisijai apie paraiškos priimtinumą;

               (2)

               2013 m. liepos 30 d. valstybė narė ataskaitos rengėja pateikė Komisijai vertinimo ataskaitos projektą, o jo kopiją – Europos maisto saugos tarnybai (toliau – Tarnyba), kurioje vertinama, ar tikėtina, kad veiklioji medžiaga atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje;

               (3)

               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2014 m. gegužės mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

               (4)

               2014 m. rugpjūčio 26 d. Tarnyba pareiškėjui, valstybėms narėms ir Komisijai pranešė savo išvadą, ar tikėtina, kad veiklioji medžiaga terpenoidų mišinys QRD 460 atitinka Reglamento (EB) Nr. 1107/2009 (2) 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;

               (5)

               pareiškėjui buvo suteikta galimybė pateikti pastabas dėl peržiūros ataskaitos;

               (6)

               2015 m. gegužės 29 d. Komisija pateikė Augalų, gyvūnų, maisto ir pašarų nuolatiniam komitetui peržiūros ataskaitą dėl terpenoidų mišinio QRD 460 ir reglamento projektą, kuriuo nustatoma, kad terpenoidų mišinys QRD 460 patvirtinamas;

               (7)

               nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis. Todėl tie patvirtinimo kriterijai laikomi įvykdytais. Todėl tikslinga patvirtinti terpenoidų mišinį QRD 460;

               (8)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

               (9)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga terpenoidų mišinys QRD 460 patvirtinama pagal šiame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 20 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  EFSA Journal 2014;12(10):3816. Galima rasti internete adresu www.efsa.europa.eu

      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Terpenoidų mišinys QRD 460
                  CIPAC Nr. 982

                  Terpenoidų mišinį QRD 460 sudaro trys komponentai:

                              —

                              α-terpinenas: 1-izopropil-4-metilcikloheksa-1,3-dienas,

                              —

                                 p-cimenas: 1-izopropil-4-metilbenzenas,

                              —

                                 d-limonenas: (R)-4-izopropenil-1-metilcikloheksenas.

                  Nominalioji kiekvieno komponento koncentracija pagamintoje veikliojoje medžiagoje turėtų būti tokia:

                              —

                              α-terpinenas: 59,7 %,

                              —

                                 p-cimenas: 22,4 %,

                              —

                                 d-limonenas: 17,9 %.

                        Mažiausias kiekvieno komponento grynumas turėtų būti:

                              —

                              α-terpinenas: 89 %,

                              —

                                 p-cimenas: 97 %,

                              —

                                 d-limonenas: 93 %.

                  2015 m. rugpjūčio 10 d.

                  2025 m. rugpjūčio 10 d.

                  Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į terpenoidų mišinio QRD 460 peržiūros ataskaitos išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              a)

                              mišinio laikymo trukmei;

                              b)

                              su medžiaga dirbančių asmenų ir darbuotojų saugai, užtikrindamos, kad į naudojimo sąlygas prireikus būtų įtrauktas reikalavimas naudoti tinkamas asmens apsaugos priemones;

                              c)

                              požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai;

                              d)

                              paviršinio vandens ir vandens organizmų apsaugai;

                              e)

                              bičių ir netikslinių nariuotakojų organizmų apsaugai.

                        Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją, susijusią su:

                              1.

                              pagamintos veikliosios medžiagos technine specifikacija (reikėtų pateikti 5 mišinio partijų tyrimus), pagrįsta pripažintais ir patvirtintais tyrimų metodais. Reikėtų patvirtinti, kad techninėje medžiagoje nėra svarbių priemaišų;

                              2.

                              medžiagos, naudotos toksiškumo ir ekotoksiškumo tyrimuose, atitiktimi patvirtintai techninei specifikacijai.

                        Pranešėjas pateikia šią informaciją Komisijai, valstybėms narėms ir Tarnybai iki 2016 m. vasario 10 d.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (EB) Nr. 540/2011 priedo B dalis papildoma šiuo įrašu:

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „84

                     Terpenoidų mišinys QRD 460
                     CIPAC Nr. 982

                     Terpenoidų mišinį QRD 460 sudaro trys komponentai:

                                 —

                                 α-terpinenas: 1-izopropil-4-metilcikloheksa-1,3-dienas,

                                 —

                                    p-cimenas: 1-izopropil-4-metilbenzenas,

                                 —

                                    d-limonenas: (R)-4-izopropenil-1-metilcikloheksenas.

                     Nominalioji kiekvieno komponento koncentracija pagamintoje veikliojoje medžiagoje turėtų būti tokia:

                                 —

                                 α-terpinenas: 59,7 %,

                                 —

                                    p-cimenas: 22,4 %,

                                 —

                                    d-limonenas: 17,9 %.

                           Mažiausias kiekvieno komponento grynumas turėtų būti:

                                 —

                                 α-terpinenas: 89 %,

                                 —

                                    p-cimenas: 97 %,

                                 —

                                    d-limonenas: 93 %.

                     2015 m. rugpjūčio 10 d.

                     2025 m. rugpjūčio 10 d.

                     Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į terpenoidų mišinio QRD 460 peržiūros ataskaitos išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:

                                 a)

                                 mišinio laikymo trukmei;

                                 b)

                                 su medžiaga dirbančių asmenų ir darbuotojų saugai, užtikrindamos, kad į naudojimo sąlygas prireikus būtų įtrauktas reikalavimas naudoti tinkamas asmens apsaugos priemones;

                                 c)

                                 požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai;

                                 d)

                                 paviršinio vandens ir vandens organizmų apsaugai;

                                 e)

                                 bičių ir netikslinių nariuotakojų organizmų apsaugai.

                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją, susijusią su:

                                 1.

                                 pagamintos veikliosios medžiagos technine specifikacija (reikėtų pateikti 5 mišinio partijų tyrimus), pagrįsta pripažintais ir patvirtintais tyrimų metodais. Reikėtų patvirtinti, kad techninėje medžiagoje nėra svarbių priemaišų;

                                 2.

                                 medžiagos, naudotos toksiškumo ir ekotoksiškumo tyrimuose, atitiktimi patvirtintai techninei specifikacijai.

                           Pranešėjas pateikia šią informaciją Komisijai, valstybėms narėms ir Tarnybai iki 2016 m. vasario 10 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2011 m. rugsėjo 30 d. Komisijos įgyvendinimo reglamentas (ES) Nr. 986/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Queso Casín (SKVN)]

text:
5.10.2011

               LT

               Europos Sąjungos oficialusis leidinys

               L 260/11

         KOMISIJOS ĮGYVENDINIMO REGLAMENTAS (ES) Nr. 986/2011
   2011 m. rugsėjo 30 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Queso Casín“ (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               Remiantis Reglamento (EB) Nr. 510/2006 6 straipsnio 2 dalies pirma pastraipa, Ispanijos paraiška įregistruoti pavadinimą Queso Casín paskelbta Europos Sąjungos oficialiajame leidinyje
                   (2).

               (2)

               Prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 30 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 321, 2010 11 26, p. 13.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.3 klasė.   Sūriai

      ISPANIJA
      Queso Casín (SKVN)


title: 2013 m. lapkričio 20 d. Komisijos įgyvendinimo reglamentas (ES) Nr. 1179/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
21.11.2013

               LT

               Europos Sąjungos oficialusis leidinys

               L 312/36

      KOMISIJOS ĮGYVENDINIMO REGLAMENTAS (ES) Nr. 1179/2013
   2013 m. lapkričio 20 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 20 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  59,9

                  MA

                  40,6

                  MK

                  50,7

                  TR

                  116,2

                  ZZ

                  66,9

                  0707 00 05

                  AL

                  44,6

                  MK

                  57,9

                  TR

                  91,5

                  ZZ

                  64,7

                  0709 93 10

                  MA

                  97,2

                  TR

                  134,2

                  ZZ

                  115,7

                  0805 20 10

                  MA

                  73,6

                  TR

                  76,1

                  ZA

                  155,8

                  ZZ

                  101,8

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  75,0

                  UY

                  56,3

                  ZZ

                  70,0

                  0805 50 10

                  TR

                  72,6

                  ZZ

                  72,6

                  0808 10 80

                  BA

                  54,0

                  BR

                  93,9

                  CL

                  102,3

                  MK

                  38,5

                  NZ

                  93,9

                  US

                  117,9

                  ZA

                  204,0

                  ZZ

                  100,6

                  0808 30 90

                  CN

                  57,5

                  TR

                  116,3

                  ZZ

                  86,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. gegužės 7 d. Komisijos įgyvendinimo reglamentas (ES) Nr. 424/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Ptujski lük (SGN)]

text:
9.5.2013

               LT

               Europos Sąjungos oficialusis leidinys

               L 127/7

         KOMISIJOS ĮGYVENDINIMO REGLAMENTAS (ES) Nr. 424/2013
   2013 m. gegužės 7 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Ptujski lük (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Slovėnijos pateiktą saugomos geografinės nuorodos „Ptujski lük“, kuri įregistruota Komisijos įgyvendinimo reglamentu (ES) Nr. 1362/2011, specifikacijos pakeitimo paraišką (2);

               (2)

               paraiška susijusi su produkto aprašymo ir specialių pakavimo taisyklių pakeitimu;

               (3)

               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (ES) Nr. 1151/2012 53 straipsnio 2 dalį pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos geografinės nuorodos „Ptujski lük“ specifikacija iš dalies keičiama pagal šio reglamento I priedą.
   2 straipsnis
   Suvestinis bendrasis dokumentas, kuriame nustatyti pagrindiniai specifikacijos duomenys, yra pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 341, 2011 12 22, p. 21.

      I PRIEDAS
      Patvirtintas šis saugomos geografinės nuorodos „Ptujski lük“ specifikacijos pakeitimas:

                  —

                  Iš produkto aprašymo išbraukiamas sakinys „Vienas svogūnas sveria mažiausiai 70 g“.
                  Dabartinis produkto aprašymas yra akivaizdžiai nenuoseklus, nes neįmanoma, kad svogūnai atitiktų du nurodytus kriterijus, t. y. kad pjūvio ties viduriu skersmuo būtų ne mažesnis kaip 40 mm ir kad svogūnas svertų mažiausiai 70 g.

                  —

                  Iš specialių pakavimo taisyklių išbraukiami žodžiai „ne daugiau kaip 2 kg sveriančias pakuotes“.
                  Galutinio produkto pakuočių svoris atitinka paklausą, todėl nėra prasmės jo riboti. Pagal vartotojų ir prekiautojų poreikius aišku, kad didesnės nei 2 kg pakuotės yra ekonomiškai naudingesnės.

      II PRIEDAS
      BENDRASIS DOKUMENTAS
      Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

      „PTUJSKI LÜK“
      EB Nr. SI-PGI-0105-01033 – 20.08.2008

         SGN ( X ) SKVN ( )

      1.   Pavadinimas

      „Ptujski lük“
      2.   Valstybė narė arba trečioji šalis

      Slovėnija
      3.   Žemės ūkio produkto arba maisto produkto aprašymas

      3.1.   Produkto rūšis

                  1.6 klasė.

                  Švieži ar perdirbti vaisiai, daržovės ir grūdinės kultūros

            3.2.   Produkto, kuriam taikomas 1 punkte nurodytas pavadinimas, aprašymas

      „Ptujski lük“ (Allium cepa L.) yra Ptujska rdeča veislės svogūnai. Šie svogūnai yra plokšti, širdies formos; Jo pjūvio ties viduriu skersmuo mažiausiai 40 mm. Turi siaurą, ploną, uždarą viršūnėlę. Svogūno ilgis, skaičiuojant nuo apvaliosios galvos dalies iki uždarosios viršūnėlės, turi būti 10–50 % mažesnis, nei pjūvio ties viduriu vietoje.
      Išorinis sausas lukštas gali varijuoti nuo raudonai rudos iki rausvos spalvos. Minkštimas yra baltas su melsvu ar violetiniu atspalviu, kraštas ryškesnis, violetinės spalvos.
      Paprastai „Ptujski lük“ yra vidutiniškai aitraus skonio, turi stiprų svogūno kvapą.
      3.3.   Žaliavos (taikoma tik perdirbtiems produktams)

      —
      3.4.   Pašarai (taikoma tik gyvūninės kilmės produktams)

      —
      3.5.   Specialūs gamybos veiksmai, atliktini nustatytoje geografinėje vietovėje

      Svogūnai, parduodami pavadinimu „Ptujski lük“, turi būti išauginti būtent šioje geografinėje vietovėje.
      Svogūnų sėklos ar daigai turi būti išauginti šioje geografinėje vietovėje, arba pirkti iš sėklų augintojų, kurie gali įrodyti, kad siekia išsaugoti Ptujska rdeča veislės grynumą.
      3.6.   Specialios pjaustymo, trynimo, pakavimo ir kt. taisyklės

      „Ptujski lük“ svogūnai parduodami supinti į tradicines vainiko formos pynes: 6 arba 12 vienodo dydžio ir spalvos svogūnai pinami su rugių šiaudais, nenaudojant nei virvės, nei vielos. Pynės supakuotos į nedideles pakuotes arba nesupakuotos.
      3.7.   Specialios ženklinimo etiketėmis taisyklės

      Svogūnai, atitinkantys sąlygas, išdėstytas gaminio specifikacijoje yra ženklinami etikete, kurioje nurodoma „Ptujski lük“ pavadinimas, žodžiai: „saugoma geografinė nuoroda“ ir nacionalinis kokybės simbolis.
      4.   Glaustas geografinės vietovės apibūdinimas

      Geografinė vietovė, kurioje auginami šie svogūnai yra istoriškai nustatyta ir apima Ptujsko Polje – lygumą, besiribojančią su Ptujaus miestu, Dravos upe, Slovenskės Goricės kalvų pakraščiais, bei Mihovci ir Velika Nedelja gyvenvietėmis.
      5.   Ryšys su geografine vietove

      5.1.   Geografinės vietovės ypatumai

         Ptujsko Polje yra žemupio regiono dalis, kurios dirvožemio paviršius didžiąja dalimi susiformavo ant smėlio ir žvyro. Vietovės dirva yra negili, joje daug smėlio ir uolienos. Dėl kontinentinio klimato, pasižyminčio dažnais krituliais pavasarį bei karštomis ir palyginti sausomis vasaromis, dažnai dirvožemis čia patiria sausrą. Vietovei būdingi dviejų tipų paviršiai, kurių kiekvienas turi skirtingas dirvožemio sistemas. Ant žvyro ir smėlio pakopinio sluoksnio yra aliuvinės kilmės dirvožemiai ant holoceno pakopinio sluoksnio ir rudžemiai ant pleistoceno pakopinio dirvos sluoksnio, tuo tarpu ant molio ir priemolio yra rudas pseudogley ir anthrosol tipo dirvožemis.
      Aliuvinės kilmės dirvožemis yra jaunas, pedologiškai nesusiformavęs dirvožemis, sudarytas iš smulkaus smėlio ir labai mažo molio dalelių kiekio. Jis yra pralaidus vandeniui ir birus. Smulkus smėlis siekia 100 cm žemės paviršiaus gylį, žvyras retai pasiekia dirvos paviršių. Nusausintose dirbamose žemėse, ypač nuo potvynių apsaugotose vietose, sąlygos labai palankios auginimui.
      Rudžemis yra pagrindinis Ptujsko Polje regiono dirvožemio tipas. Dirvožemio pakankamumo požiūriu, toks rudžemis yra strategiškai svarbus maisto gamybai. Tokią galimybę suteikia kokybiška dirva ir plokščias ploto paviršius. Dirvos yra vidutinio gylio, turi nedidelį puvenų kiekį, yra pralaidžios vandeniui, purios. Vietovėje dominuoja ariami žemės plotai.
      Rudas, gilus priemolingas dirvos sluoksnis sutinkamas Slovenskės Goricės kalvų ir Pesnica slėnio pakraščiuose; jo pagrindinė sudedamoji dalis yra priemolis. Čia dominuoja gilesnė, smulkesnės sandaros ir mažiau vandeniui pralaidi dirva. Šioje vietovės dalyje auginama daug javų, žolės ir apynių.

         Anthrosol tipo dirvožemiai driekiasi per Pesnikos upės, įtekančios į Ptujsko Polje regioną, slėnį. Didžioji žemės ploto dalis yra melioruota (nusausinta ir pritaikyta žemės ūkio veiklai). Dirvožemio fizinė ir cheminė sandara pakeista: dirvožemis buvo išvėdintas, gilaus arimo dėka tapo vandeniui pralaidus, o dėl naudojamų trąšų padidėjo jo pH, todėl jis jau nebėra rūgštingas. Šiose dirvose dominuoja intensyvi augalininkystė.
      Geografiniu požiūriu, Dravsko-Ptujsko Polje regionas yra Slovėnijos Panonijos (biogeografinio) regiono dalis. Klimatą šiame regione galima apibūdinti kaip ypatingai kontinentinį: kritulių čia pasitaiko retai, 1961–2000 m. metinė jų norma siekė apie 950 mm. Ptujaus apylinkėse kritulių daugiausiai pasitaiko birželio, liepos ir rugpjūčio mėnesiais (dažniausiai daugiau, nei 100 mm per mėnesį), o sausiausi yra kovas, balandis ir gegužė (tik 60-85 mm kritulių per mėnesį).
      Siekiant užtikrinti aukštą produkto kokybę, „Ptujski lük“ turi būti nurenkami rankomis. Dar viena „Ptujski lük“ prekei būdinga savybė yra ta, kad svogūnai yra pinami į tradicines šešių ar dvylikos vienodo dydžio ir spalvos svogūnų pynes.
      5.2.   Produkto ypatumai

      „Ptujski lük“ išsiskiria savo ilgalaike kokybe ir puikiais kulinariniais ypatumais. Verdant jie greitai suyra, tačiau išlaiko jiems charakteringą skonį. Kitos „Ptujski lük“ būdingos savybės yra jo širdies formos plokščia forma, rausvos spalvos lukštas ir minkštimas bei vidutinio aitrumo skonis.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      „Ptujski lük“ ir vietovės ryšys grindžiamas geru vardu, kurį šis produktas įgijo per daugelį metų ir ilgalaikiais tradiciniais gamybos metodais. „Ptujski lük“ yra svogūno, daugiau nei 200 metų auginamo Ptujsko Polje regione, bendrinis pavadinimas. Ši vietovė nuo neatmenamų laikų buvo vadinama svogūnų auginimo šalimi (lükarija), nes čia auginami svogūnai (lüka). Šioje apylinkėje gyvenęs ir dirbęs Antonas Ingolič rašė, kad svogūnų auginimas prasidėjo Dornavoje, svogūnus auginančios šalies širdyje, o vėliau išplito po visą Ptujsko Polje regioną. Visi Dornavos ir Ptujsko Polje regiono gamintojai, ypatingai smulkūs ir vidutiniai ūkininkai, yra perėmę šią svogūnų auginimo tradiciją.
      Dėl čia būdingo kritulių dažnio sėjomaina buvo pagrindinė (kultivuojama) ūkininkavimo forma, įsitvirtinusi šiame regione. Svogūnų auginimas taip pat idealiai tinka tokiai sėjomainos sistemai, nes svogūnams augti nereikia aukštos temperatūros. Smėlėtai dirvai greitai išdžiūstant ir įšylant, sėklas sėti ar ūglius sodinti galima ir ankstyvą metų laiką, kol dienos dar trumpos. Per trumpojo paros laiko sezoną svogūnų šaknys tampa atsparios, o per pavasarinių kritulių sezoną išbrinksta. Po to seka karšta ir sausa vasara, kuri reikalinga charakteringam svogūnų aromatui (skoniui) išsaugoti, o ypač tinkamai svogūnams išdžiovinti. Dėl šios priežasties iš pradžių svogūnai paliekami džiūti laukuose, vėliau džiovinimas perkeliamas į tam skirtas augintojo patalpas. Dėl nuo senų laikų šioje geografinėje vietovėje plačiai paplitusio grūdinių augalų (taip pat rugių) auginimo vietovėje taip pat išplito garsi svogūnų pynimo į rugių šiaudų vainikus (kasas) tradicija.
      Dėl sauso klimato jų brandinimo metu bei negilios smėlėtos dirvos, kurioje nedaug maistingų medžiagų, svogūnams būdingas aitresnis skonis.
      Įvairūs svogūnų auginimo etapai ir jų paruošimo metodai šiame regione atsispindi gausybėje praktikų, papročių, posakių, priežodžių ir tradicinių laikui bėgant atsiradusių ir išlikusių patiekalų, taip pat namų architektūrinėse detalėse, pvz., atsikišę namų stogai skirti būtent svogūnams džiovinti. Tokios praktikos iki šiol tebegyvuoja ir yra išlikusios tiek žmonių kasdienybėje, kurioje tebeegzistuoja ypatingi, vis dar populiarūs patiekalai, svogūnų džiovinimas kieme ar atsikišusioje pastogėje, svogūnų pynių darbai, tiek kaip neatsiejama turizmo veiklos dalis.

         Nuoroda į paskelbtą specifikaciją

      (Reglamento (EB) Nr. 510/2006 5 straipsnio 7 dalis) (2)

      http://www.mko.gov.si/fileadmin/mko.gov.si/pageuploads/podrocja/Varna_in_kakovostna_hrana_in_krma/zasciteni_kmetijski_pridelki/Specifikacije/PTUJSKI_LUK_01.pdf

         (1)  Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų.

         (2)  Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų.


title: 2013 m. liepos 23 d. Komisijos įgyvendinimo reglamentas (ES) Nr. 704/2013 dėl tam tikrų prekių klasifikavimo Kombinuotojoje nomenklatūroje

text:
25.7.2013

               LT

               Europos Sąjungos oficialusis leidinys

               L 200/1

         KOMISIJOS ĮGYVENDINIMO REGLAMENTAS (ES) Nr. 704/2013
   2013 m. liepos 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 23 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                              1.

                              Ne aukštesnei kaip 1 000 V darbinei įtampai skirtas elektroninis valdymo įtaisas (vadinamasis kėbulo valdymo modulis), kuris yra autotransporto priemonės elektroninės valdymo sistemos sudedamoji dalis. Valdymo įtaiso matmenys yra maždaug 16 × 13 × 3 cm. Jį sudaro:

                                          —

                                          programuojamasis atmintinės valdiklis, kuriame yra aktyviųjų ir pasyviųjų elementų, pavyzdžiui, tranzistorių, diodų, varžų, kondensatorių, induktorių ir procesorius,

                                          —

                                          įmontuotas imtuvas ir pritvirtinta antena.

                                    Įtaisas priima signalus iš rankiniu būdu valdomų mygtukų ir iš jutiklių (pavyzdžiui, lietaus jutiklių ir foto jutiklių), apdoroja tuos signalus ir atitinkamai valdo įvairius automobilio įtaisus, pavyzdžiui, langų valytuvus, langų šildymą, vidaus apšvietimą, priekinius ir galinius priešrūkinius žibintus, dienos žibintus. Juo taip pat valdomas signalizavimo įrangos, pavyzdžiui, priminimo užsisegti saugos diržą signalo arba leidžiamo greičio viršijimo signalo, aktyvinimas.
                              Jis priima signalus iš nuotolinio užrakto valdymo pulto, kuriuo užrakinamos arba atrakinamos automobilio durys.

                  8537 10 99

                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis, XVII skyriaus 2 pastabos f punktu bei KN kodus 8537, 8537 10 ir 8537 10 99 atitinkančiais prekių aprašymais.
                  Gaminys nepriskirtinas 8512 pozicijai, nes jame nėra jokios vaizdinio arba garsinio signalizavimo įrangos – jis tik aktyvina tokią įrangą.
                  Gaminys nepriskirtinas ir 9032 pozicijai, nes jis neatlieka elektrinių ir neelektrinių dydžių automatinio reguliavimo funkcijos (žr. 90 skirsnio 7 pastabą).
                  Įtaisas skirtas atlikti dvi ar daugiau viena kitą papildančių arba alternatyvių funkcijų, priklausančių KN kodams 8537 10 91 ir 8537 10 99. Jis atlieka programuojamojo atmintinės valdiklio, naudojamo tokių įrenginių kaip langų valytuvai ir langų šildymo įrenginiai elektriniam valdymui, funkciją (taip pat žr. Suderintos sistemos paaiškinimų 8537 pozicijos paaiškinimų 3 punktą ir Kombinuotosios nomenklatūros paaiškinimų 8537 10 91 subpozicijos paaiškinimus). Jis taip pat atlieka signalizavimo įrangos aktyvinimo, pavyzdžiui, priminimo užsisegti saugos diržą signalo arba leidžiamo greičio viršijimo signalo, elektrinio valdymo funkciją. Kadangi abi funkcijos vienodai svarbios įtaiso veikimui, nė vienos iš jų negalima išskirti kaip pagrindinės įtaiso funkcijos.
                  Todėl gaminys klasifikuotinas kaip kiti skydai, plokštės, pultai, stendai, skirstomosios spintos ir kiti konstrukcijų pagrindai, naudojami elektros srovės valdymui, skirti ne aukštesnei kaip 1 000 V įtampai, priskiriant KN kodą 8537 10 99.

                              2.

                              Ne aukštesnei kaip 1 000 V darbinei įtampai skirtas elektroninis valdymo įtaisas (vadinamoji automatinė pavarų dėžė), kuris yra autotransporto priemonės elektroninės valdymo sistemos sudedamoji dalis. Jo matmenys yra maždaug 8 × 6 × 3 cm.
                              Jį sudaro valdiklis, kuriame yra aktyviųjų ir pasyviųjų elementų, pavyzdžiui, tranzistorių, diodų, varžų, kondensatorių, induktorių ir procesorius. Valdiklis nėra programuojamasis.
                              Įtaisas priima signalus iš jutiklių, registruojančių pavarų perjungimo svirties padėtį, apdoroja juos ir atitinkamai valdo reikiamos autotransporto priemonės automatinės pavarų dėžės pavaros įjungimą.

                  8537 10 99

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVII skyriaus 2 pastabos f punktu ir KN kodus 8537, 8537 10 ir 8537 10 99 atitinkančiais prekių aprašymais.
                  Įtaisui nepriskirtinas KN kodas 8537 10 91, nes jis naudojamas tik elektriniam reikiamos autotransporto priemonės automatinės pavarų dėžės pavaros įjungimo valdymui, ir valdiklis nėra programuojamasis.
                  Įtaisas nepriskirtinas ir 9032 pozicijai, nes jis neatlieka elektrinių ir neelektrinių dydžių automatinio reguliavimo funkcijos (žr. 90 skirsnio 7 pastabą).
                  Todėl gaminys klasifikuotinas kaip kiti skydai, plokštės, pultai, stendai, skirstomosios spintos ir kiti konstrukcijų pagrindai, naudojami elektros srovės valdymui, skirti ne aukštesnei kaip 1 000 V įtampai, priskiriant KN kodą 8537 10 99.

                              3.

                              Ne aukštesnei kaip 1 000 V darbinei įtampai skirtas elektroninis valdymo įtaisas (vadinamasis „išmanusis raktelis“, angl. Smart Key), kuris yra autotransporto priemonės elektroninės valdymo sistemos sudedamoji dalis. Valdymo įtaiso matmenys yra maždaug 15 × 12 × 4 cm. Jį sudaro:

                                          —

                                          programuojamasis atmintinės valdiklis, kuriame yra aktyviųjų ir pasyviųjų elementų, pavyzdžiui, tranzistorių, diodų, varžų, kondensatorių, induktorių ir procesorius,

                                          —

                                          įmontuotas imtuvas raktelio ir įtaiso ryšiui per atsakiklį palaikyti (raktelio buvimo vietai nustatyti).

                                    Įtaisas sujungtas su transporto priemonėje integruotomis antenomis, todėl galima aptikti netoli transporto priemonės esantį raktelį.
                              Įtaisas priima signalus iš rankiniu būdu valdomų mygtukų ir iš antenų, apdoroja tuos signalus ir atitinkamai valdo įvairius įtaisus, pavyzdžiui, užrakina arba atrakina automobilio duris, užveda variklį. Juo taip pat valdomas signalizavimo įrangos aktyvinimas, pavyzdžiui, durų atrakinimo be raktelio valdymo funkcija, įskaitant garsinio signalo siuntimą, kai elektroninis raktelis atsiduria už transporto priemonės ribų.

                  8537 10 99

                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis, XVII skyriaus 2 pastabos f punktu bei KN kodus 8537, 8537 10 ir 8537 10 99 atitinkančiais prekių aprašymais.
                  Gaminys nepriskirtinas 8512 pozicijai, nes jame nėra jokios vaizdinio arba garsinio signalizavimo įrangos – jis tik aktyvina tokią įrangą.
                  Gaminys nepriskirtinas ir 9032 pozicijai, nes jis neatlieka elektrinių ir neelektrinių dydžių automatinio reguliavimo funkcijos (žr. 90 skirsnio 7 pastabą).
                  Įtaisas skirtas atlikti dvi ar daugiau viena kitą papildančių arba alternatyvių funkcijų, priklausančių KN kodams 8537 10 91 ir 8537 10 99. Jis atlieka programuojamojo atmintinės valdiklio, naudojamo įrenginių, pavyzdžiui, užrakinančių ir atrakinančių automobilio duris ir užvedančių variklį, elektriniam valdymui, funkciją (taip pat žr. Suderintos sistemos paaiškinimų 8537 pozicijos paaiškinimų 3 punktą ir Kombinuotosios nomenklatūros paaiškinimų 8537 10 91 subpozicijos paaiškinimus). Jis taip pat atlieka signalizavimo įrangos aktyvinimo elektros srovės valdymo funkciją, pavyzdžiui, durų atrakinimo be raktelio valdymo, įskaitant garsinio signalo siuntimą, kai elektroninis raktelis atsiduria už transporto priemonės ribų, funkciją. Kadangi abi funkcijos vienodai svarbios įtaiso veikimui, nė vienos iš jų negalima išskirti kaip pagrindinės įtaiso funkcijos.
                  Todėl gaminys klasifikuotinas kaip kiti skydai, plokštės, pultai, stendai, skirstomosios spintos ir kiti konstrukcijų pagrindai, naudojami elektros srovės valdymui, skirti ne aukštesnei kaip 1 000 V įtampai, priskiriant KN kodą 8537 10 99.